Русия потвърди интереса си към АЕЦ Белене | Икономика | OFFNews.bg
OFFNews Последна промяна на 26 октомври 2018 в 16:09 1562 0
В рамките на провелото се в Москва 16-то заседание на Междуправителствената българо-руска комисия за икономическо и научно-техническо сътрудничество енергийният министър Теменужка Петкова се срещна с генералния директор на държавната корпорация за атомна енергия "Росатом" Алексей Лихачов, съобщиха от ведомството ѝ.
Двамата обсъдили ползотворното сътрудничество между двете страни при реализацията на програмата за удължаване живота на 5-ти и 6-ти блок на АЕЦ „Козлодуй“.
По време на срещата Петкова е информирала Лихачов за приетото през месец юни решение на Народното събрание на Република България, съгласно което до края на октомври трябва да бъде изготвена процедура за избор на стратегически инвеститор за проекта „Белене“. Също така ще бъде изготвена структура на проекта при заложените от държавата параметри – реализация на пазарен принцип и без предоставяне на държавна гаранция, чрез отделяне на активите и пасивите за проекта АЕЦ „Белене“ в отделно проектно дружество.
АЕЦ Алексей Лихачов Белене Москва Росатом Теменужка